Document ID: 32003D0122

ΑΠΌΦΑΣΗ ΤΗΣ ΕΠΙΤΡΟΠΉΣ
της 21ης Φεβρουαρίου 2003
που επιτρέπει στα κράτη μέλη να λαμβάνουν αποφάσεις δυνάμει της οδηγίας 1999/105/ΕΚ σχετικά με την εμπορία του δασικού πολλαπλασιαστικού υλικού που παράγεται σε τρίτες χώρες
[κοινοποιηθείσα υπό τον αριθμό Ε(2003) 580]
(2003/122/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 1999/105/ΕΚ του Συμβουλίου, της 22ας Δεκεμβρίου 1999, σχετικά με την εμπορία του δασικού πολλαπλασιαστικού υλικού (1), και ιδίως το άρθρο 19 παράγραφος 3,
Εκτιμώντας τα ακόλουθα:
(1)
Σύμφωνα με το άρθρο 19 παράγραφος 1 της οδηγίας 1999/105/ΕΚ, το Συμβούλιο μετά από πρόταση της Επιτροπής αποφασίζει εάν το δασικό πολλαπλασιαστικό υλικό που παράγεται σε τρίτη χώρα παρέχει τις ίδιες εγγυήσεις, όσον αφορά την έγκριση του βασικού του υλικού και τα μέτρα που λαμβάνονται για την παραγωγή του με σκοπό την εμπορία, με εκείνες που παρέχει το δασικό πολλαπλασιαστικό υλικό που παράγεται στην Κοινότητα και το οποίο πληροί τις διατάξεις της οδηγίας αυτής.
(2)
Ωστόσο, οι πληροφορίες που είναι διαθέσιμες επί του παρόντος για τις προϋποθέσεις που ισχύουν σε τρίτες χώρες εξακολουθούν να μην είναι επαρκείς ώστε να είναι η Κοινότητα σε θέση να λάβει μια τέτοια απόφαση ως προς οποιαδήποτε τρίτη χώρα.
(3)
Συνεπώς, για να αποφευχθεί η αναστάτωση των εμπορικών ροών, θα πρέπει να επιτραπεί στα κράτη μέλη να λάβουν τέτοιες αποφάσεις. Οι αποφάσεις αυτές θα έχουν ως στόχο να εξασφαλιστεί ότι το υλικό που εισάγεται παρέχει ισοδύναμες εγγυήσεις με εκείνες που εφαρμόζονται στο δασικό πολλαπλασιαστικό υλικό που παράγεται στην Κοινότητα σύμφωνα με την εν λόγω οδηγία.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για τους σπόρους προς σπορά και το πολλαπλασιαστικό υλικό για τη γεωργία, τις δενδροκηπευτικές καλλιέργειες και τη δασοκομία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπεται στα κράτη μέλη να λαμβάνουν αποφάσεις δυνάμει του άρθρου 19 παράγραφος 3 της οδηγίας 1999/105/ΕΚ όσον αφορά το δασικό πολλαπλασιαστικό υλικό που παράγεται σε τρίτες χώρες οι οποίες αναγράφονται στο παράρτημα και για τα είδη, τους τύπους του βασικού υλικού και τις κατηγορίες που ορίζονται σε αυτό.
Άρθρο 2
Τα κράτη μέλη κοινοποιούν αμέσως στην Επιτροπή και στα άλλα κράτη μέλη τις αποφάσεις που έχουν λάβει σύμφωνα με την παρούσα απόφαση και οποιαδήποτε ανάκληση των αποφάσεων αυτών.
Άρθρο 3
Η έγκριση που προβλέπεται στο άρθρο 1 λήγει στις 31 Δεκεμβρίου 2005.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 21 Φεβρουαρίου 2003.

Labels: 3
5
6